ZATVOR U PULI - POLA

RKP: 3277

OBRAZLOŽENJE OPĆEG DIJELA GODIŠNJEG IZVRŠENJA FINANCIJSKOG PLANA ZA RAZDOBLJE 01.01.2023. – 31.12.2023. GODINE

PRIHODI I PRIMICI

Ukupni prihodi iz državnog proračuna (izvor 11) za razdoblje 01.01.2023.-31.12.2023. godinu iznose 3.466.717,86 € i u odnosu na isto razdoblje prošle godine veći su za 9,7%, ali u odnosu na Financijski plan su manji za 3,2%.

Osim prihoda iz državnog proračuna u Zatvoru u Puli - Pola ostvareni su i vlastiti prihodi od prodaje robe i pruženih usluga (izvor 31) u iznosu 60.491,40 € za koje je indeks ostvarenja 86,71% u odnosu na financijski plan. Realizirani vlastiti prihodi manji su od planiranih radi izostanka prihoda od pružanja usluga fizičkog rada zatvorenika prema ugovorima sa vanjskim poslodavcima, a zbog nedovoljnog broja službenika pravosudne policije uopće, pa tako i za poslove nadzora zatvorenika na vanjskom radu. Osim prethodno navedenih prihoda, zatvor ostvaruje i prihode od toplog obroka zaposlenih, te od najma prostora za samoposlužne aparate, prihode od sprovođenja zatvorenika, usluge fotokopiranja, naplate počinjenih šteta od zatvorenika, te prihode iz rabata u zatvorskoj prodavaonici.

RASHODI I IZDACI

Ukupno ostvareni rashodi za razdoblje 01.01.2023.-31.12.2023. g. iznose 3.514.061,33 €, a čine ih:

**Opći prihodi i primici** (izvor 11) u iznosu od 3.466.717,86 € što je 96,83% financijskog plana utrošena su na:

- Rashode za zaposlene u iznosu 2.786.260,91 € što je 99,97% fin. plana

- Materijalne rashode u iznosu 613.170,07 € što je 84,48% fin. plana

- Financijske rashode u iznosu 1.475,99 € što je 93,65% fin. plana

- Rashode za nabavu nefinancijske imovine u iznosu 65.810,89 € što je 100,00% fin. plana

**Vlastiti prihodi** (izvor 31) – ostvareni ukupni rashodi u iznosu od 47.343,47 € odnose se na:

- Materijalne rashode u iznosu od 45.191,88 € prema indeksu 121,61% ostvarenja fin. plana

- Financijske rashode u iznosu od 294,35 € prema indeksu 111,08% ostvarenja fin. plana, te

- Rashode za nabavu nefinancijske imovine u iznosu od 1.857,24 € prema indeksu 88,44% ostvarenja fin. plana.

Donos sredstava u 2023.godinu iznosi 59.693,32 €, a na dan 31. prosinca 2023. iznosi 72.841,25 €. Navedeni se iznos prenosi u 2024.g. te će se isti koristiti za plaćanje nastalih rashoda od obavljanja vlastite djelatnosti kao i u svrhu poboljšanja života i smještaja zatvorenika.

 Upravitelj

 Goran Terković